Diari Oficial de la Generalitat Valenciana


Sumari del DOGV 4201, del 01-03-2002 (2002/2057)

DECRET 25/2002, de 26 de febrer, del Govern Valencià, pel qual s'accepta la donació d'un conjunt bibliogràfic efectuada per la viuda de Vicente Llorens Castillo.
-----------------------------------------------------------------------------------------------------------------------------------------------------------------

### Dades del document

Número de DOGV
:   4201

Data del DOGV
:   01-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2057


Data del document
:   26-02-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * donació
    * cultura regional
    * biblioteca

DECRET 25/2002, de 26 de febrer, del Govern Valencià, pel qual s'accepta la donació d'un conjunt bibliogràfic efectuada per la viuda de Vicente Llorens Castillo. [2002/2057]
  
Amalia García Gascón oferix a la Generalitat Valenciana, perquè passe a formar part dels fons de la Biblioteca Valenciana, la biblioteca del seu marit, Vicente Llorens Castillo, així com el seu arxiu personal, articles publicats i correspondència mantinguda amb intel·lectuals a l'exili, d'acord amb el contingut de l'inventari que figura en l'expedient administratiu de raó.
  
La biblioteca és part del patrimoni cultural valencià, d'acord amb el contingut de l'article 77.a) de la Llei 4/1998, d'11 de juny, de la Generalitat Valenciana, del Patrimoni Cultural Valencià, segons informe de la Direcció General del Llibre, Arxius i Biblioteques de 15 d'octubre de 2001.
  
De conformitat amb la disposició addicional tercera de la Llei 4/1998, d'11 de juny, de la Generalitat Valenciana, del Patrimoni Cultural Valencià, correspon al Govern Valencià l'acceptació de la donació indicada, a proposta de la Conselleria de Cultura i Educació i previ informe favorable de la Conselleria d'Economia, Hisenda i Ocupació, per tractar-se d'un bé integrant del patrimoni cultural valencià.
  
En virtut d'això, a proposta del conseller de Cultura i Educació i després de la deliberació del Govern Valencià, en la reunió del dia 26 de febrer de 2002,
  
DECRETE
  
Article 1
  
S'accepta la donació feta per Amalia García Gascón de la biblioteca de Vicente Llorens Castillo, així com el seu arxiu personal, articles publicats i correspondència mantinguda amb intel·lectuals a l'exili, d'acord amb el contingut de l'inventari que figura en l'expedient administratiu de raó.
  
Article 2
  
La donació haurà de passar a formar part de la secció ?L'exili republicà valencià- de la Biblioteca Valenciana.
  
Article 3
  
La documentació personal que forma part de la donació no podrà ser consultada fins al 2006, una vegada hagen transcorregut 25 anys de la mort de Vicente Llorens Castillo, ocorreguda en 1979, segons condició establida per la donant.
  
Article 4
  
La propietat del bé donat s'haurà d'incorporar a l'Inventari General de Béns i Drets de la Generalitat Valenciana.
  
DISPOSICIÓ FINAL
  
La Conselleria de Cultura i Educació farà els tràmits necessaris per a l'efectivitat del que disposa el present decret.
  
València, 26 de febrer de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS